
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1613 

17 Αυγούστου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Σύσταση οργανικών θέσεων προσωπικού με σύμβα¬ 
ση εργασίας ιδιωτικού δικαίου αορίστου χρόνου 
στην Περιφέρεια Νοτίου Αιγαίου. 1 

Μερική τροποποίηση της υπ’ αριθμ. 49079/13.12.2006 
(Φ.Ε.Κ. 1914/Β729.12.2006) κοινής υπουργικής από¬ 
φασης των Υπουργών Εσωτερικών, Δημόσιας Δι¬ 
οίκησης και Αποκέντρωσης και Οικονομίας και 
Οικονομικών «Σύσταση οργανικών θέσεων με σύμ¬ 
βαση εργασίας ιδιωτικού δικαίου αορίστου χρό¬ 


νου σε ΟΤΑ α'βαθμού». 2 

Χορήγηση διευκόλυνσης στους υπαλλήλους για την 
παρακολούθηση της σχολικής επίδοσης των τέ¬ 
κνων τους. 3 


Τροποποίηση της υπ’ αριθμ. 18183/2.4.2007 Υπουρ¬ 
γικής Απόφασης «Περιεχόμενο, δομή και τρό¬ 
πος υποβολής των επιχειρησιακών προγραμ¬ 
μάτων των Οργανισμών Τοπικής Αυτοδιοίκησης 
(Ο.Τ.Α.) α' βαθμού», [Φ.Ε.Κ. 534Β/13.4.2007 και Φ.Ε.Κ. 
759Β/14.5.2007 (διόρθωση σφάλματος)]. 4 

Τροποποίηση της υπ’ αριθμ. 6591/9/11/2005 (Φ.Ε.Κ. 
1550/Β79.11.2005) κοινής υπουργικής απόφασης 
των Υπουργών Εσωτερικών, Δημόσιας Διοίκησης 
και Αποκέντρωσης, Οικονομίας και Οικονομικών 
και Ανάπτυξης περί καθορισμού του αριθμού των 
οργανικών θέσεων των εμμίσθων Δικηγόρων του 
Αυτοτελούς Γραφείου Νομικής Υποστήριξης της 


Επιτροπής Ανταγωνισμού. 5 

Μερική ανάκληση απόφασης υπαγωγής και ολοκλή¬ 
ρωσης του επιχειρηματικού σχεδίου της Επιχεί¬ 
ρησης «ΜΕΤΑΛΛΟΥΡΓΙΑ ΚΟΡΙΝΘΟΥ Α.Ε. (πρώην 
ΕΒΙΜΕΤ ΑΕ)». 6 

Ορισμός Ημερήσιων Οικονομικών Εφημερίδων Β' εξα¬ 
μήνου 2007. 7 

Μέτρα περιορισμού κυκλοφορίας οχημάτων στο κέ¬ 
ντρο της Αθήνας. 8 


Α ΠΟΦΑΣΕΙ Σ 

Αριθμ. 44830 (1) 

Σύσταση οργανικών θέσεων προσωπικού με σύμβαση 
εργασίας ιδιωτικού δικαίου αορίστου χρόνου στην 
Περιφέρεια Νοτίου Αιγαίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 1 παρ. 2 του ν. 3320/2005 «Ρυθμίσεις 
θεμάτων για το προσωπικό του Δημοσίου και των νο¬ 
μικών προσώπων του ευρύτερου δημόσιου τομέα και 
για τους Ο.Τ.Α.» (Φ.Ε.Κ. 48Α). 

β. Του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις» (107Α). 

γ. Του άρθρου 11 του π.δ. 164/2004 «Ρυθμίσεις για 
τους εργαζομένους με συμβάσεις ορισμένου χρόνου 
στο δημόσιο τομέα» (Φ.Ε.Κ. 134). 

δ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98). 

2. Τις υπ’ αριθμ. 1/5-2007, 2/5-2007, 3/5-2007, 4/5-2007, 
5/5-2007,1/6-2007, 2/6-2007, 3/6-2007, 4/6-2007 και 5/6- 
2007 αποφάσεις του Υπηρεσιακού Συμβουλίου των 
Υπαλλήλων της Περιφέρειας Νοτίου Αιγαίου, όπως αυ¬ 
τές διατυπώθηκαν στα με αριθμό 5 και 6 πρακτικά της 
5ης/2007 και 6ης/2007 συνεδρίασης, που πραγματοποι¬ 
ήθηκαν στις 23 και 24 Απριλίου 2007. 

3. Την υπ’ αριθμ. 135/23.5.2007 απόφαση του Β' Τμή¬ 
ματος του Α.Σ.Ε.Π. 

4. Το υπ’ αριθμ. 9792/7.6.2007 έγγραφο της Περιφέρει¬ 
ας Νοτίου Αιγαίου, καθώς και την υπ’ αριθμ. 9571/5.6.2007 
όμοια βεβαίωση, σύμφωνα με την οποία δεν υφίστανται 
κενές οργανικές θέσεις προσωπικού ιδιωτικού δικαίου 
αορίστου χρόνου των ιδίων ή αντιστοίχων ή παρεμφε¬ 
ρών ειδικοτήτων στην Περιφέρεια Νοτίου Αιγαίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Το γεγονός της εμπρόθεσμης υποβολής αιτήσεων 
εκ μέρους των ενδιαφερομένων για υπαγωγή τους στις 
διατάξεις του άρθρου 11 του π.δ. 164/2004. 

6. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών, περί καθορισμού των αρμοδιοτήτων 
των Υφυπουργών Οικονομίας και Οικονομικών» (1432Β), 
όπως ισχύει. 

7. Το γεγονός ότι από την απόφαση αυτή προκαλείται 
ετήσια δαπάνη σε βάρος του κρατικού προϋπολογισμού 
ύψους εκατόν ογδόντα μίας χιλιάδων εκατό (181.100) 
ευρώ περίπου, η οποία θα καλύπτεται από πιστώσεις 
του προϋπολογισμού της Περιφέρειας Νοτίου Αιγαίου 
(ΕΦ 912-33 / ΚΑΕ ομάδας 0200). Η εν λόγω δαπάνη για 
το τρέχον οικονομικό έτος περιορίζεται στο ποσό των 
εβδομήντα μίας χιλιάδων πεντακοσίων (71.500) ευρώ 
περίπου και θα καλυφθεί από πιστώσεις που θα εγ- 
γραφούν προς τούτο στον εν λόγω προϋπολογισμό, 
αποφασίζουμε: 

Συστήνουμε τις παρακάτω οργανικές θέσεις με σύμ¬ 
βαση εργασίας ιδιωτικού δικαίου αορίστου χρόνου στην 
Περιφέρεια Νοτίου Αιγαίου, ως εξής: 

- μία (1) οργανική θέση κατηγορίας ΠΕ ειδικότητας 
Διοικητικού 

- τρεις (3) οργανικές θέσεις κατηγορίας ΔΕ ειδικότη¬ 
τας Διοικητικών Γραμματέων 

- τέσσερις (4) οργανικές θέσεις κατηγορίας ΔΕ ειδι¬ 
κότητας Διοικητικού - Λογιστικού και 

- μία (1) οργανική θέση κατηγορίας ΔΕ ειδικότητας 
Προσωπικού Η/Υ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Αυγούστου 2007 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθμ. 28263 (2) 

Μερική τροποποίηση της υπ’ αριθμ. 49079/13.12.2006 
(Φ.Ε.Κ. 1914/Β729.12.2006) κοινής υπουργικής απόφα¬ 
σης των Υπουργών Εσωτερικών, Δημόσιας Διοίκησης 
και Αποκέντρωσης και Οικονομίας και Οικονομικών 
«Σύσταση οργανικών θέσεων με σύμβαση εργασί¬ 
ας ιδιωτικού δικαίου αορίστου χρόνου σε ΟΤΑ α' 
βαθμού». 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 11 του π.δ. 164/2004 (Φ.Ε.Κ. 
134/Α719.7.2004) «Ρυθμίσεις για τους εργαζομένους με 
συμβάσεις ορισμένου χρόνου στο δημόσιο τομέα». 

2) Τ ις διατάξεις της παρ. 2 του άρθρου 1 του ν. 3320/2005 
(Φ.Ε.Κ. 48/Α723.2.2005) «Ρυθμίσεις θεμάτων για το προ¬ 
σωπικό του Δημοσίου και των νομικών προσώπων του 
ευρύτερου δημόσιου τομέα και για τους ΟΤΑ». 

3) Τις διατάξεις του π.δ. 50/2001 (Φ.Ε.Κ. 39/Α75.3.2001) 
«Καθορισμός των προσόντων διορισμού σε θέσεις φο¬ 
ρέων του δημόσιου τομέα», όπως ισχύει. 


4) Τις διατάξεις του Κώδικα Κατάστασης Δημοτικών 
και Κοινοτικών Υπαλλήλων, όπως κυρώθηκε με το ν. 
3584/2007 (Φ.Ε.Κ. 143/Α728.6.2007). 

5) Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κωδικοποιήθηκε με το άρθρο πρώτο του π.δ. 63/2005 
(Α71998). 

6) Τις διατάξεις του π.δ. 373/1995 (Φ.Ε.Κ. 201/Α71995), 
«Συγχώνευση των Υπουργείων Προεδρίας της Κυβέρ¬ 
νησης και Εσωτερικών, Δημόσιας Διοίκησης και Αποκέ¬ 
ντρωσης και Καθορισμός των αρμοδιοτήτων του». 

7) Την υπ’ αριθμ. ΔΙΔΚ/Φ.1/2/6139/23.3.2004 (Φ.Ε.Κ. 527/ 
Β724.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
όπως τροποποιήθηκε με την υπ’ αριθμ. 17398/2005 (Φ.Ε.Κ. 
1284/Β713.9.2005) όμοια απόφαση. 

8) Τις διατάξεις του π.δ. 81/2002 (Φ.Ε.Κ. 57/Α72002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

9) Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ. 
1432/Βή κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών», όπως τροποποιήθηκε με την υπ’ αριθμ. 5733/ 
ΔΙΟΕ179/9.2.2006 (Β' 204/13.2.2006) όμοια απόφαση. 

10) Την υπ’ αριθμ. 1081/30.5.2006 απόφαση του ΑΣΕΠ. 

11) Το υπ’ αριθμ. 13/14.5.2007 έγγραφο της Δημοτικής 
Φιλαρμονικής Λαυρεωτικής. 

12) Το υπ’ αριθμ. 3/1.3.2006 πρακτικό του αρμοδίου 
Υπηρεσιακού Συμβουλίου Δημοτικών Υπαλλήλων ΟΤΑ 
Νομαρχίας Ανατολικής Αττικής που επελήφθη των κρί¬ 
σεων, κατά το άρθρ. 11 παρ. 2 του πδ. 164/2004, αναφο- 
ρικώς με την υπαγωγή συμβασιούχου στις ρυθμίσεις 
του ανωτέρω άρθρου. 

13) Το γεγονός ότι στη Δημοτική Φιλαρμονική Λαυ¬ 
ρεωτικής δεν υφίσταται στον οργανισμό εσωτερικής 
υπηρεσίας της κενή οργανική θέση ιδιωτικού δικαίου 
αορίστου χρόνου αντίστοιχης ειδικότητας. 

14) Την εμπρόθεσμη αίτηση του ενδιαφερομένου. 

15) Την υπ’ αριθμ. 49079/13.12.2006 (Φ.Ε.Κ. 1914/Β7 
29.12.2006) κοινή υπουργική απόφαση των Υπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών «Σύσταση οργανικών 
θέσεων με σύμβαση εργασίας ιδιωτικού δικαίου αορί¬ 
στου χρόνου σε ΟΤΑ α' βαθμού». 

16) Την από 19.6.2006 βεβαίωση της Δημοτικής Φιλαρ¬ 
μονικής Λαυρεωτικής, ότι έχει εξασφαλισθεί η αναγκαία 
πίστωση στον οικείο προϋπολογισμό για την κάλυψη 
της δαπάνης μισθοδοσίας της θέσης που συστήνεται 
με την προτεινόμενη διάταξη. 

17) Το γεγονός ότι από τις διατάξεις της παρούσας 
προκαλείται επιπλέον ετήσια δαπάνη σε βάρος του προ¬ 
ϋπολογισμού της Δημοτικής Φιλαρμονικής Λαυρεωτικής 
ύψους 6.000 Ευρώ περίπου, αποφασίζουμε: 

Τροποποιούμε την υπ’ αριθμ. 49079/13.12.2006 (Φ.Ε.Κ. 
1914/Β'/29.12.2006) κοινή υπουργική απόφαση, κατά το 
μέρος που αναφέρεται στη Δημοτική Φιλαρμονική Λαυ¬ 
ρεωτικής και ειδικότερα για τις ώρες απασχόλησης 
του ενός ατόμου ειδικότητας (ΔΕ) ΜΟΥΣΙΚΩΝ, αντί για 
δώδεκα (12) ώρες απασχόλησης εβδομαδιαίως, να δι¬ 
ορθωθεί σε είκοσι δυόμισι (22,50) ώρες απασχόλησης 

εβδομαδιαίως. 

Κατά τα λοιπά εξακολουθεί να ισχύει η υπ’ αριθμ. 
49079/13.12.2006 απόφασή μας (Φ.Ε.Κ. 1914/Β729.12.2006) 
«Σύσταση οργανικών θέσεων με σύμβαση εργασίας ιδι¬ 
ωτικού δικαίου αορίστου χρόνου σε ΟΤΑ α' βαθμού». 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Ιουλίου 2007 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΘΑΝΑΣΗΣ ΝΑΚΟΣ Π. ΔΟΥΚΑΣ 

-♦- 

Αριθμ. ΔΙΔΑΔ/Φ.53/1222/οικ. 20561 (3) 

Χορήγηση διευκόλυνσης στους υπαλλήλους για την πα¬ 
ρακολούθηση της σχολικής επίδοσης των τέκνων 
τους. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 53, παρ. 7 του Υπαλληλικού 
Κώδικα, ο οποίος έχει κυρωθεί με το ν. 3528/2007 (Φ.Ε.Κ. 
26/9.2.2007 τ.Α'). 

2. Τις διατάξεις του άρθρου 60, παρ. 6 του Κώδικα Κατά¬ 
στασης Δημοτικών και Κοινοτικών Υπαλλήλων, ο οποίος 
έχει κυρωθεί με το ν. 3584/2007 (Φ.Ε.Κ. 143/ 28.6.2007 τ,Α'). 

3. Την ανάγκη διευκόλυνσης των δημοσίων υπαλλήλων 
που έχουν τέκνα, τα οποία φοιτούν σε εκπαιδευτικά ιδρύμα¬ 
τα της πρωτοβάθμιας και δευτεροβάθμιας εκπαίδευσης. 

4. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

1. Οι υπάλληλοι του Δημοσίου, των Νομικών Προσώπων 
Δημοσίου Δικαίου και των Ο.Τ.Α. α' και β' βαθμού που 
έχουν τέκνα, τα οποία παρακολουθούν μαθήματα σε δη¬ 
μόσια ή ιδιωτικά ιδρύματα πρωτοβάθμιας ή δευτεροβάθ¬ 
μιας εκπαίδευσης, δικαιούνται να απουσιάζουν ορισμένες 
ώρες ή ολόκληρη την ημέρα από την εργασία τους, για 
να επισκεφθούν το εκπαιδευτικό ίδρυμα των τέκνων τους 
και να ενημερωθούν για την επίδοση τους. 

2. Η συνολική διάρκεια της δικαιούμενης άδειας κα¬ 
θορίζεται ως εξής: 

α) Ο γονέας-υπάλληλος που έχει ένα (1) τέκνο, το 
οποίο παρακολουθεί μαθήματα πρωτοβάθμιας ή δευτε¬ 
ροβάθμιας εκπαίδευσης δικαιούται άδεια έως τέσσερις 
(4) ημέρες το έτος. 

β) Ο γονέας-υπάλληλος που έχει δύο (2) τέκνα και άνω, 
τα οποία παρακολουθούν μαθήματα πρωτοβάθμιας ή δευ¬ 
τεροβάθμιας εκπαίδευσης δικαιούται έως πέντε (5) ημέρες 
το έτος. Σε περίπτωση που τα τέκνα παρακολουθούν 
μαθήματα σε ιδρύματα διαφορετικής εκπαιδευτικής βαθ¬ 
μίδας, η δικαιούμενη άδεια αυξάνεται κατά μία (1) ημέρα. 

3. Η εν λόγω άδεια είναι με πλήρεις αποδοχές και ο 
χρόνος αυτής λογίζεται ως χρόνος πραγματικής δημό¬ 
σιας υπηρεσίας. 

4. Η άδεια χορηγείται καταρχάς για ορισμένες ώρες 
και σε εξαιρετικές περιπτώσεις για ολόκληρη την ημέρα, 
σε καμιά όμως περίπτωση πάνω από μία ημέρα συνε¬ 
χώς. Ο συνολικός χρόνος της άδειας δεν εξαντλείται 
υποχρεωτικά. Τυχόν υπόλοιπο που δεν έχει ληφθεί δεν 
μεταφέρεται στο επόμενο έτος, ούτε καταβάλλεται 


αποζημίωση στον υπάλληλο. 

5. Αν και οι δύο γονείς είναι δικαιούχοι, λαμβάνουν 
από κοινού την άδεια, η διάρκεια της οποίας και για 
τους δυο δεν μπορεί να υπερβεί το συνολικό αριθμό 
των ημερών, όπως αυτός καθορίζεται στην παράγραφο 
2 της παρούσας. Στην περίπτωση αυτή για τη χορήγηση 
της άδειας, ο γονέας υπάλληλος πρέπει να υποβάλει 
κάθε φορά στην υπηρεσία του σχετική αίτηση, δηλώ¬ 
νοντας συγχρόνως υπεύθυνα, πόσες ημέρες ή ώρες της 
δικαιούμενης από κοινού άδειας έχει κάνει ήδη χρήση ο 
άλλος γονέας στην υπηρεσία που εργάζεται. Η υπηρε¬ 
σία δύναται να ελέγχει την εγκυρότητα της ανωτέρω 
δήλωσης. 

6. Η άδεια χορηγείται στο γονέα-υπάλληλο ανεξάρτη¬ 
τα από το αν ο άλλος γονέας εργάζεται ή όχι. 

7. Σε περίπτωση διάστασης, διαζυγίου ή γέννησης 
τέκνου χωρίς γάμο των γονέων του, η άδεια χορηγεί¬ 
ται στο γονέα υπάλληλο που έχει την επιμέλεια του 
τέκνου. 

8. Η άδεια δεν χορηγείται σε περιόδους που τα ιδρύ¬ 
ματα πρωτοβάθμιας ή δευτεροβάθμιας εκπαίδευσης 
έχουν διακοπές εργασίας. 

9. Η άδεια χορηγείται και στους γονείς-υπαλλήλους 
που το τέκνο τους είναι εγγεγραμμένο σε παιδικό 
σταθμό υπό την προϋπόθεση ότι ο σταθμός εφαρμόζει 
πλήρες πρόγραμμα νηπιαγωγείου. Σε κάθε περίπτω¬ 
ση το τέκνο πρέπει να έχει την προβλεπόμενη από 
το νόμο ηλικία για να παρακολουθεί την υποχρεωτική 
εκπαίδευση. 

10. Η άδεια δεν χορηγείται στο γονέα-υπάλληλο μετά 
την ενηλικίωση του τέκνου του. 

11. Ως ιδρύματα πρωτοβάθμιας ή δευτεροβάθμιας εκ¬ 
παίδευσης για τη χορήγηση της εν λόγω διευκόλυνσης 
νοούνται τα οριζόμενα από την κείμενη νομοθεσία περί 
πρωτοβάθμιας και δευτεροβάθμιας εκπαίδευσης όπως 
αυτή ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. 45038 (4) 

Τροποποίηση της υπ’ αριθμ. 18183/2.4.2007 Υπουργικής 
Απόφασης «Περιεχόμενο, δομή και τρόπος υποβο¬ 
λής των επιχειρησιακών προγραμμάτων των Οργα¬ 
νισμών Τοπικής Αυτοδιοίκησης (Ο.Τ.Α.) α' βαθμού», 
[Φ.Ε.Κ. 534Β/13.4.2007 και Φ.Ε.Κ. 759Β/14.5.2007 (διόρ¬ 
θωση σφάλματος)]. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 5 του άρθρου 206 του ν. 3463/ 
2006 (Φ.Ε.Κ. 114/Α') «Κώδικας Δήμων και Κοινοτήτων». 

2. Την υπ’ αριθμ. 18183/2.4.2007 Υπουργική Απόφαση 
«Περιεχόμενο, δομή και τρόπος υποβολής των επιχειρη¬ 
σιακών προγραμμάτων των Οργανισμών Τοπικής Αυτο¬ 
διοίκησης (Ο.Τ.Α.) α' βαθμού», [Φ.Ε.Κ. 534/Β/13.4.2007 και 
Φ.Ε.Κ. 759/Β/14.5.2007 (διόρθωση σφάλματος)]. 

3. Την ανάγκη παράτασης της προθεσμίας εκπόνησης 
Επιχειρησιακών Προγραμμάτων από τους Ο.Τ.Α. πρώτου 
βαθμού. 

4. Την υπ’ αριθμ. ΔΙΔΚ/Φ.1/2/6139/23.03.2004 (Φ.Ε.Κ. 
527/Β') κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
όπως τροποποιήθηκε με την υπ’ αριθμ. 17398/13.9.2006 
(Φ.Ε.Κ. 1284/13.9.2006) όμοια. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Τροποποιούμε το σημείο β του άρθρου 10 της υπ’ 
αριθμ. 18183/ 2.4.2007 Υπουργικής Απόφασης «Περιεχό¬ 
μενο, δομή και τρόπος υποβολής των επιχειρησιακών 
προγραμμάτων των Οργανισμών Τοπικής Αυτοδιοίκησης 
(Ο.Τ.Α.) α’ βαθμού», ως εξής: 

«β. Η προθεσμία κατάρτισης του επιχειρησιακού προγράμ¬ 
ματος δεν μπορεί να υπερβαίνει την 31η Ιανουάριου 2008.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2007 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθμ. Β1/4869 (5) 

Τροποποίηση της υπ’ αριθμ. 6591/9/11/2005 (Φ.Ε.Κ. 1550/ 
Β79.11.2005) κοινής υπουργικής απόφασης των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομίας και Οικονομικών και Ανάπτυξης περί 
καθορισμού του αριθμού των οργανικών θέσεων των 
εμμίσθων Δικηγόρων του Αυτοτελούς Γραφείου Νομι¬ 
κής Υποστήριξης της Επιτροπής Ανταγωνισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις 

Α) Της παρ. 19 του άρθρου 8 του ν. 703/1977 (Φ.Ε.Κ. 
Α'278), όπως ισχύει με την προσθήκη της παρ.9 του 
άρθρου 10 του ν. 3373/2005 (Φ.Ε.Κ. Α71988). 

Β) Του Κώδικα περί Δικηγόρων (ν.δ 3016/1954) Φ.Ε.Κ. Α'). 

2. Την υπ’ αριθμ. Δ15/Α/Φ19/4040/27.2.2006 «Ανάθεση 
αρμοδιοτήτων στους Υφυπουργούς Ανάπτυξης» (Φ.Ε.Κ. 
249/Β/27.2.2006). 

3. Το υπ’ αριθμ. 4554/1.8.2007 έγγραφο της Επιτροπής 
Ανταγωνισμού, με το οποίο μας διαβιβάστηκε απόσπα¬ 
σμα πρακτικού της Ολομέλειας της κατά την συνεδρί¬ 
αση 1114/16.7.2007, στην οποία αποφασίσθηκε η αύξηση 
του αριθμού των εμμίσθων δικηγόρων της. 

4. Το πραγματικό γεγονός της σημαντικής αύξησης 
τελευταίως του αριθμού των αποφάσεων της Ε.Α με 
προοπτική την περαιτέρω αύξηση τους και με δεδομένη 
την αντίστοιχη αύξηση του αριθμού των προσφυγών 
κατά των εν λόγω αποφάσεων στα Διοικητικά Δικα¬ 
στήρια, θεωρούμε ότι,καθίσταται αναγκαία η ενίσχυση 
του Αυτοτελούς Γραφείου Νομικής Υποστήριξης της 
Επιτροπής Ανταγωνισμού, για να ανταποκριθεί αυτή 
στην αποστολή του σκοπού της, αποφασίζουμε: 


Τροποποιούμε την υπ’ αριθμ. 6591/9.11.2005 (Φ.Ε.Κ. 1550/ 
Β/9.11.2005) Κοινή Απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας και 
Οικονομικών και Ανάπτυξης ως προς το μέρος που αφορά 
στον αριθμό των οργανικών θέσεων των εμμίσθων Δικηγό¬ 
ρων της Επιτροπής Ανταγωνισμού και καθορίζουμε αυτές 
σε επτά (7), εκ των οποίων τρεις (3) παρ’ Αρείω Πάγω και 
τέσσερις (4) παρ’ Εφέταις τουλάχιστον. 

Κατά τα λοιπά, ισχύει ως έχει η κοινή υπουργική από¬ 
φαση 6591/9.11.2005 (Φ.Ε.Κ. 1150/Β/9.11.2005). 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 9 Αυγούστου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΑΝΑΠΤΥΞΗΣ 

ΔΗΜ. ΣΙΟΥΦΑΣ 
-♦- 

Αριθμ. 17409/ΔΒΕ 1757 (6) 

Μερική ανάκληση απόφασης υπαγωγής και ολοκλή¬ 
ρωσης του επιχειρηματικού σχεδίου της Επιχείρη¬ 
σης «ΜΕΤΑΛΛΟΥΡΓΙΑ ΚΟΡΙΝΘΟΥ Α.Ε. (πρώην ΕΒΙ- 
ΜΕΤ ΑΕ)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Με την υπ’ αριθμ. 17409/ΔΒΕ 1757/9.8.2007 κοινή υπουρ¬ 
γική απόφαση του Υπουργού Ανάπτυξης και του Υφυ¬ 
πουργού Οικονομίας και Οικονομικών, αποφασίσθηκε 
η μερική ανάκληση του επιχειρηματικού σχεδίου της 
Επιχείρησης «ΜΕΤΑΛΛΟΥΡΓΙΑ ΚΟΡΙΝΘΟΥ ΑΕ (πρώην 
ΕΒΙΜΕΤ ΑΕ)» κατά το μέρος εκείνο που αφορά στο ύψος 
επένδυσης και επιχορήγησης, για το χρονικό διάστημα 
που δεν λειτούργησε η εταιρεία, μέχρι τη συμπλήρω¬ 
ση δεκαετίας από την ημερομηνία δημοσίευσης της 
απόφασης ολοκλήρωσης της επένδυσης και η μερική 
επιστροφή επιχορήγησης ύψους 399.737,79 ευρώ από 
την Επιχείρηση «ΜΕΤΑΛΛΟΥΡΓΙΑ ΚΟΡΙΝΘΟΥ ΑΕ». Η 
Επιχείρηση υποχρεούται σε άμεση επιστροφή του ως 
άνω ποσού εισπραττομένου κατά τις διατάξεις περί 
εισπράξεως δημοσίων εσόδων. 

Αθήνα, 10 Αυγούστου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΧΡΗΣΤΟΣ ΦΩΛΙΑΣ ΔΗΜΗΤΡΗΣ ΣΙΟΥΦΑΣ 

-♦- 

Αριθμ. Κ2 - 11763 (7) 

Ορισμός Ημερήσιων Οικονομικών Εφημερίδων 
Β' εξαμήνου 2007. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 26 παρ. 2 και 43β παρ. 5 του κ.ν. 
2190/1920 «περί ανωνύμων εταιρειών», όπως ισχύουν. 

β. Του ν. 1558/1985 «Κυβέρνηση και Κυβερνητικά Όρ¬ 
γανα», όπως ισχύει. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24055 


γ. Του π.δ. 27/1996 «Συγχώνευση των Υπουργείων 
Τουρισμού, Βιομηχανίας Ενέργειας και Τεχνολογίας 
και Εμπορίου, στο Υπουργείο Ανάπτυξης». 

δ. Του π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός 
των αρμοδιοτήτων της». 

ε. Του π.δ. 397/1988 «Οργανισμός του Υπουργείου 
Εμπορίου», όπως τροποποιήθηκε μεταγενέστερα και 
ισχύει. 

2. Την υπ’ αριθμ. 9077/Ε/14.4.2003 απόφαση των Υπουρ¬ 
γών Ανάπτυξης και Τύπου και Μέσων Μαζικής Ενημέ¬ 
ρωσης (Φ.Ε.Κ. τ.Β' 502/24.4.2003) «Προϋποθέσεις χαρα¬ 
κτηρισμού εφημερίδων ως οικονομικών». 

3. Την υπ’ αριθμ. Β3-77/14.4.2006 απόφαση του Υφυ¬ 
πουργού Ανάπτυξης με θέμα «Εξουσιοδότηση για υπο¬ 
γραφή εγγράφων- Με Εντολή Υφυπουργού - κ.λπ.». 

4. Το υπ’ αριθμ. 19566/27.7.2007 έγγραφο της Γενικής 
Γραμματείας Επικοινωνίας και Γενικής Γραμματείας 
Ενημέρωσης. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Ορίζουμε ότι οι ημερήσιες οικονομικές εφημερίδες που 
πληρούν τις νόμιμες προϋποθέσεις για τη δημοσίευση, 
κατά το Β' εξάμηνο του έτους 2007, των προσκλήσεων 
των Γ ενικών Συνελεύσεων των μετόχων των Ανωνύμων 
Εταιρειών και των ισολογισμών των Ανωνύμων Εται¬ 
ρειών και των Εταιρειών Περιορισμένης Ευθύνης είναι, 
σύμφωνα με το υπ’ αριθμ. 19566/27.7.2007 έγγραφο της 
Γενικής Γραμματείας Επικοινωνίας και Γενικής Γραμ¬ 
ματείας Ενημέρωσης, οι εξής: «ΕΞΠΡΕΣ», «ΗΜΕΡΗΣΙΑ», 
«ΚΕΡΔΟΣ», «ΝΑΥΤΕΜΠΟΡΙΚΗ» και «ΧΡΗΜΑΤΙΣΤΗΡΙΟ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2007 

Με εντολή Υφυπουργού 
Ο Γενικός Γραμματέας 
ΙΩΑΝΝΗΣ ΜΠΕΝΟΠΟΥΛΟΣ 

-♦- 

Αριθμ. ΔΜΕΟ/οικ,/6146/2108/Φ.911 (8) 

Μέτρα περιορισμού κυκλοφορίας οχημάτων 
στο κέντρο της Αθήνας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το π.δ. 69/1988 «Περί Οργανισμού της Κεντρικής 
Υπηρεσίας Γ.Γ.Δ.Ε.» όπως αυτό τροποποιήθηκε με το 
π.δ. 340/1990 «Περί Συστάσεως Γ εν. Διευθύνσεων», το 
π.δ. 293/1991 «Περί Συστάσεως Οργανικής Μονάδας στη 
Γ.Γ.Δ.Ε.» και το π.δ. 167/1992 «Περί τροποποιήσεως του 
Οργανισμού της Γ.Γ.Δ.Ε.». 

2. Τις διατάξεις των παραγράφων 6 και 7 του άρθρου 
52 του Κ.Ο.Κ., που κυρώθηκε με το νόμο 2696/1999 (Φ.Ε.Κ. 
57Α723.3.1999) «Περί κυρώσεως του Κώδικα Οδικής Κυ¬ 
κλοφορίας» και με σκοπό την εξυπηρέτηση του δημο¬ 
σίου συμφέροντος, το οποίο επιβάλλει την ανακούφιση 
του κυκλοφοριακά συμφορημένου κέντρου της Αθήνας, 
αποφασίζουμε: 


1. Στο κέντρο της Αθήνας που περικλείεται από το 
δακτύλιο που σχηματίζουν οι λεωφόροι και οδοί Αλε¬ 
ξάνδρας - Ζαχάρωφ - Μεσογείων - Φειδιππίδου - Μιχα- 
λακοπούλου - Σπύρου Μερκούρη - Βρυάξιδος - Υμηττού 

- Ηλ. Ηλιού - Α. Φραντζή - Λ. Συγγρού - Χαμοστέρνας 

- Πειραιώς - Ιερά Οδός - Κωνσταντινουπόλεως - Αχιλ- 
λέως - πλατεία Καραϊσκάκη - Καρόλου - Μάρνη - 28ης 
Οκτωβρίου (Πατησίων) - Αλεξάνδρας, από 3 Σεπτεμβρί¬ 
ου 2007 έως και 18 Ιουλίου 2008 για τις ημέρες Δευτέρα 
έως Πέμπτη και για τις ώρες 7.00 έως 20.00 και για την 
Παρασκευή για τις 7.00 έως 15.00, επιτρέπεται μόνο η 
εκ περιτροπής κυκλοφορία των επιβατηγών αυτοκινή¬ 
των ιδιωτικής χρήσης και των φορτηγών αυτοκινήτων 
ιδιωτικής χρήσης με μέγιστο επιτρεπόμενο βάρος μέχρι 
2,2 τόνους, με βάση το τελευταίο ψηφίο του αριθμού 
κυκλοφορίας τους, ως εξής: 

Τις άρτιες (ζυγές) ημερομηνίες κυκλοφορούν τα επι¬ 
βατηγό αυτοκίνητα ιδιωτικής χρήσης και τα φορτηγά 
αυτοκίνητα ιδιωτικής χρήσης με μέγιστο επιτρεπόμε¬ 
νο βάρος μέχρι 2,2 τόνους, που ο αριθμός κυκλοφορί¬ 
ας τους τελειώνει σε 0, 2, 4, 6 και 8 (δηλαδή σε ζυγό 
αριθμό) και τις περιττές (μονές) ημερομηνίες κυκλοφο¬ 
ρούν τα επιβατηγό αυτοκίνητα ιδιωτικής χρήσης και 
τα φορτηγά αυτοκίνητα ιδιωτικής χρήσης με μέγιστο 
επιτρεπόμενο βάρος μέχρι 2,2 τόνους, που ο αριθμός 
κυκλοφορίας τους τελειώνει σε 1, 3, 5, 7 και 9 (δηλαδή 
σε μονό αριθμό). 

Στις οριακές λεωφόρους και οδούς του δακτυλίου 
δεν ισχύουν τα παραπάνω μέτρα περιορισμού της κυ¬ 
κλοφορίας. 

Τα μέτρα δεν ισχύουν τις επίσημες αργίες, καθώς και 
τις ημέρες που πραγματοποιούνται 24ώρες απεργίες 
των Μέσων Μαζικής Μεταφοράς. 

Εφ’ όσον συντρέχουν ειδικοί λόγοι, τα μέτρα μπορούν 
να αρθούν με απόφαση του Υπουργείου Δημόσιας Τά¬ 
ξης. 

2. Από τους περιορισμούς της προηγούμενης παρα¬ 
γράφου εξαιρούνται: 

α. Αυτοκίνητα κρατικά, δημοτικά, Οργανισμών ή επιχει¬ 
ρήσεων κοινής ωφέλειας με ειδικούς αριθμούς κυκλοφο¬ 
ρίας ή με εμφανή σήματα των Υπηρεσιών αυτών. 

β. Το αυτοκίνητο του επικεφαλής κάθε ξένης αποστο¬ 
λής, καθώς και τα αυτοκίνητα των Προξένων, εφ’ όσον 
αυτοί εκπροσωπούν τη χώρα τους στην Ελλάδα. 

γ. Αυτοκίνητα με ξένες πινακίδες Ελλήνων του εξω¬ 
τερικού και ξένων επισκεπτών της χώρας για τις πρώ¬ 
τες σαράντα (40) ημέρες της παραμονής τους στην 
Ελλάδα. 

Επίσης αυτοκίνητα νοικιασμένα από ξένους επισκέ¬ 
πτες της χώρας καΓΕλληνες μόνιμους κατοίκους του 
εξωτερικού για το ίδιο χρονικό διάστημα. 

Τα αυτοκίνητα αυτά δύνανται να μεταφέρονται με 
μέριμνα της επιχείρησης στον τόπο παράδοσης ή πα¬ 
ραλαβής (αεροδρόμια, λιμάνια, ξενοδοχεία κλπ.) υπό την 
προϋπόθεση ότι θα υπάρχει στο αυτοκίνητο αντίγραφο 
του αντίστοιχου μισθωτηρίου συμβολαίου. 

δ. Αυτοκίνητα γιατρών με μόνο επιβάτη τον ίδιο το 
γιατρό για εξυπηρέτηση επειγόντων περιστατικών. 

ε. Αναπηρικά αυτοκίνητα αναπήρων πολέμου, τα οποία 
φέρουν ειδικές κρατικές πινακίδες κυκλοφορίας, εφ’ 
όσον οδηγούνται από τους ίδιους τους ανάπηρους ή 
τους μεταφέρουν. 

στ. Επιβατηγό αυτοκίνητα, τα οποία είναι ειδικά διασκευ¬ 
ασμένα ή αυτόματα για τη μεταφορά πολιτικών αναπήρων 
εφ’ όσον οδηγούνται από τους ίδιους τους ανάπηρους ή 
τους μεταφέρουν, με την προϋπόθεση ότι ο ανάπηρος θα 
είναι εφοδιασμένος με σχετική βεβαίωση των αρμόδιων 
Διευθύνσεων Πρόνοιας των Νομαρχιακών Αυτοδιοικήσεων, 
στην οποία θα αναφέρεται ο αριθμός κυκλοφορίας του 
αυτοκινήτου. 

ζ. Αυτοκίνητα που μεταφέρουν ασθενείς που χρειάζο¬ 
νται συχνή θεραπεία (π.χ. νεφροπαθείς, καρκινοπαθείς, 
άτομα με πολιομυελίτιδα ή άτομα με αναπηρίες), εφ’ 
όσον μεταφέρουν τα ανωτέρω άτομα, με την προϋπό¬ 
θεση ότι οι ασθενείς θα έχουν εφοδιαστεί με σχετική 
βεβαίωση από τις αντίστοιχες Διευθύνσεις ή τμήματα 
Πρόνοιας των Νομαρχιακών Αυτοδιοικήσεων της Χώρας. 
Η βεβαίωση θα χορηγείται στους ενδιαφερομένους από 
τις αρμόδιες Διευθύνσεις Κοινωνικής Πρόνοιας των Νο¬ 
μαρχιακών Αυτοδιοικήσεων, κατόπιν ανάλογης βεβαίω¬ 
σης του Νοσηλευτικού Ιδρύματος στο οποίο υποβάλλε¬ 
ται σε θεραπεία ο ασθενής και όπου θα αναγράφεται η 
διάρκεια και η συχνότητα της απαιτούμενης θεραπείας, 
και ο αριθμός κυκλοφορίας του αυτοκινήτου. Οι Βεβαι¬ 
ώσεις θα χορηγούνται κατά την κρίση του Νομάρχη, 
μόνο για σοβαρές περιπτώσεις. 

η. Μέχρι εκατόν είκοσι (120) αυτοκίνητα για κάθε 
ημερήσια εφημερίδα της Αθήνας που ευρίσκεται εντός 
του δακτυλίου και μέχρι ογδόντα (80) για εκτός, μέχρι 
είκοσι (20) αυτοκίνητα για κάθε ημερήσια εφημερίδα 
της Θεσσαλονίκης, μέχρι πέντε (5) αυτοκίνητα για κάθε 
ημερήσια εφημερίδα του Πειραιά και των επαρχιών, 
μέχρι πέντε (5) αυτοκίνητα για κάθε αθλητική εφημε¬ 
ρίδα. Μέχρι σαράντα (40) αυτοκίνητα των εβδομαδιαί¬ 
ων εφημερίδων, μέχρι δέκα πέντε (15) αυτοκίνητα των 
εβδομαδιαίων ειδησεογραφικών περιοδικών και μέχρι 
πέντε (5) αυτοκίνητα των εβδομαδιαίων ειδησεογραφι- 
κών οικονομικών περιοδικών, για την κάλυψη εκτάκτων 
αναγκών πληροφόρησης ύστερα από έγγραφο του Διευ¬ 
θυντή των ανωτέρω εφημερίδων και περιοδικών. Μέχρι 
πενήντα (50) αυτοκίνητα για το Διοικητικό Συμβούλιο 
της ΕΣΗΕΑ και ΠΟΕΣΥ ύστερα από έγγραφο του Προ¬ 
έδρου τους. 

θ. Λεωφορεία γενικά και σχολικά αυτοκίνητα. 

ι. Αυτοκίνητα μεταφοράς φαρμάκων, ή αγγειοκαρ- 
διοχειρουργικών υλικών, ή υλικών οστεοσυνθέσεως, ή 
ανταλλακτικών τεχνητών νεφρών, ή βιολογικών υγρών 
ασθενών, με μόνιμα εμφανή σήματα της επιχείρησης και 
εφ’ όσον μεταφέρουν τα πιο πάνω υλικά. Η παραπάνω 
χρήση πρέπει να αποδεικνύεται από σχετική ένδειξη 
στην άδεια κυκλοφορίας του οχήματος. 

ια. Δύο (2) αυτοκίνητα για κάθε αεροπορική Εταιρεία, 
η ύπαρξη της οποίας θα αποδεικνύεται από σχετική 
κατάσταση της Υπηρεσίας Πολιτικής Αεροπορίας. 

ιβ. Μέχρι δέκα (10) αυτοκίνητα του Πρακτορείου Εφη¬ 
μερίδων και Περιοδικών «ΑΡΓΟΣ Α.Ε.», μέχρι δέκα (10) αυ¬ 
τοκίνητα του Πρακτορείου Εφημερίδων και Περιοδικών, 
«ΕΥΡΩΠΗ Α.Ε. πρακτορεύσεως και διανομής ημερήσιου 
και περιοδικού τύπου», μέχρι δέκα (10) αυτοκίνητα του 
Αθηναϊκού Πρακτορείου Ειδήσεων και μέχρι πέντε (5) αυ¬ 
τοκίνητα του «Μακεδονικού Πρακτορείου Ειδήσεων». 

ιγ. Μέχρι δέκα πέντε (15) αυτοκίνητα για την Εθνική 
Τράπεζα, μέχρι δέκα (10) αυτοκίνητα για κάθε άλλη Τρά- 
πεζα και μέχρι τέσσερα (4) αυτοκίνητα για την Ένωση 
Ελληνικών Τραπεζών. 


ιδ. Μέχρι τριακόσια (300) αυτοκίνητα για το πρώτο 
πολιτικό κόμμα, μέχρι διακόσια (200) για το δεύτερο, 
μέχρι εξήντα (60) για το τρίτο, μέχρι πενήντα (50) για 
το τέταρτο, μέχρι σαράντα (40) για το πέμπτο, μέχρι 
τριάντα (30) για το έκτο και μέχρι πέντε (5) για τα 
υπόλοιπα ανάλογα με τη δύναμή τους κατά τις τελευ¬ 
ταίες εκλογές. Μέχρι πέντε (5) αυτοκίνητα για κάθε 
Βουλευτή ή Ευρωβουλευτή, μέχρι τρία (3) για κάθε τέως 
βουλευτή που δεν εξελέγη στις τελευταίες εκλογές, 
μέχρι τριάντα πέντε (35) για τις ανάγκες των γραφείων 
Υπουργών και Υφυπουργών, και μέχρι είκοσι (20) για 
τις ανάγκες των γραφείων Γενικών Γραμματέων και 
Ειδικών Γραμματέων. 

Για τις ανάγκες των γραφείων της Βουλής των Ελλή¬ 
νων, χορηγείται ανάλογος αριθμός αδειών που καθο¬ 
ρίζεται ύστερα από έγγραφο του Προέδρου της. Μέχρι 
σαράντα (40) αυτοκίνητα για τις ανάγκες των γραφείων 
της Προεδρίας της Δημοκρατίας. 

ιε. Μέχρι σαράντα (40) αυτοκίνητα για την Ένωση 
Ανταποκριτών Ξένου Τύπου, εφ’ όσον οδηγούνται από 
ξένο ανταποκριτή. 

ιστ. Μέχρι πενήντα (50) αυτοκίνητα για την ΝΕΤ, μέχρι 
πενήντα (50) αυτοκίνητα για την ΕΤ1, μέχρι είκοσι (20) 
αυτοκίνητα για κάθε ραδιοφωνικό σταθμό και μέχρι 
σαράντα (40) αυτοκίνητα για κάθε τηλεοπτικό σταθμό 
που λειτουργεί νόμιμα και εδρεύει εντός του δακτυλίου, 
μέχρι τριάντα (30) αυτοκίνητα για εκτός και μέχρι τριά¬ 
ντα (30) αυτοκίνητα για τη Γ.Γ. Τύπου και Πληροφοριών 
για την κάλυψη των αναγκών τους. 

ιζ. Μέχρι τρία (3) αυτοκίνητα για την Ένωση Ανταπο¬ 
κριτών Ελληνικού Τύπου του Εξωτερικού. 

ιη. Ειδικά αυτοκίνητα χρηματαποστολών, η χρήση των 
οποίων θα προκύπτει από ένδειξη που θα αναγράφεται 
στην άδεια κυκλοφορίας του οχήματος. 

ιθ. Μέχρι τριάντα πέντε (35) αυτοκίνητα των φυσιοθε¬ 
ραπευτών του Υποκαταστήματος ΙΚΑ Αθήνας για την 
εκτέλεση υπηρεσίας. Επίσης μέχρι είκοσι (20) αυτοκί¬ 
νητα των φυσιοθεραπευτών ελευθέρων επαγγελματιών, 
που δεν διατηρούν εργαστήριο, ούτε είναι υπάλληλοι 
Νοσοκομείου ή άλλου Ιδρύματος και προσφέρουν τις 
υπηρεσίες τους σε κατάκοιτους, εφ' όσον επιβαίνουν 
μόνοι στα αυτοκίνητά τους, με βάση πίνακα που θα 
υποβάλλει στην οικεία τροχαία το Δ.Σ. του Πανελληνίου 
Συλλόγου Φυσιοθεραπευτών. 

κ. Μέχρι τρία (3) αυτοκίνητα της Γ.Σ.Ε.Ε. και μέχρι δύο 
(2) αυτοκίνητα του Ε.Κ.Α. 

κα. Από δέκα πέντε (15) αυτοκίνητα για την Εθνική 
Ένωση Φωτορεπόρτερ Ελλάδος, την Ένωση Νέων Ελ¬ 
λήνων Φωτορεπόρτερ, τηνΈνωση Φωτοειδησεογράφων 
Ελλάδος και την ΠανελλαδικήΈνωση Φωτοειδησεογρά- 
φων, για επαγγελματικές ανάγκες των μελών της, με 
πίνακες που θα υποβάλλουν στην οικεία τροχαία μόνο 
τα Δ.Σ. των Ενώσεών τους. 

κβ. Τα εκπαιδευτικά αυτοκίνητα των επαγγελματιών 
εκπαιδευτών οδηγών αυτοκινήτων που η επαγγελματική 
τους έδρα βρίσκεται μέσα στα όρια του δακτυλίου της 
παραγρ. 1 της παρούσας Απόφασης, με βάση πίνακα που 
θα υποβάλλει στην οικεία υπηρεσία τροχαίας κινήσεως 
το Δ.Σ. του επαγγελματικού τους σωματείου, ο οποίος 
θα συνοδεύεται από αποδεικτικά στοιχεία της Εφορίας 
για την έδρα της κάθε επιχείρησης. 

κγ. Τα αυτοκίνητα των μελών του ιπτάμενου προσω¬ 
πικού της Ολυμπιακής Αεροπορίας, που κατοικούν μέσα 
στα όρια του δακτυλίου της παραγρ. 1 της παρούσας, 
εφ’ όσον οδηγούνται από τους ίδιους με την υπηρεσιακή 
τους στολή, για διαδρομές μεταξύ της κατοικίας τους 
και του αεροδρομίου «Ελευθέριος Βενιζέλος». 

Στα παραπάνω αυτοκίνητα επιτρέπεται να επιβαίνουν 
και άλλα πρόσωπα, μόνο εφ’ όσον πληρούν τους όρους 
του προηγούμενου εδαφίου. Η Ολυμπιακή Αεροπορία 
θα υποβάλλει στην οικεία υπηρεσία τροχαίας κινήσεως 
ονομαστική κατάσταση του προσωπικού, που δικαιούται 
να εξαιρεθεί από τα περιοριστικά μέτρα της παρού¬ 
σας, με τις αντίστοιχες διευθύνσεις κατοικίας και τους 
αντίστοιχους αριθμούς κυκλοφορίας των αυτοκινήτων, 
ώστε να τους χορηγηθούν τα ειδικά σημειώματα της 
παραγράφου 3 της παρούσας. 

κδ. Τα αυτοκίνητα των επαγγελματιών μελών των σω¬ 
ματείων συντηρητών καυστήρων, εφ’ όσον πραγματοποί¬ 
ησαν εισόδημα από το επάγγελμά τους αυτό, δηλωμένο 
στην Εφορία κατά το προηγούμενο έτος και αποδεδειγ¬ 
μένα κινούνται για επαγγελματικούς λόγους. 

κε. Τα αυτοκίνητα των εν ενεργεία δικαστικών, των 
οποίων η έδρα της εργασίας τους ή η κατοικία τους 
ευρίσκεται εντός των ορίων του δακτυλίου, και εφ’ όσον 
οδηγούνται από τους ίδιους. 

κστ. Τα αυτοκίνητα των μονίμων κατοίκων της περι¬ 
οχής που περικλείεται από τα όρια του δακτυλίου, εφ’ 
όσον οι κάτοχοί τους εφοδιαστούν με ειδική κάρτα από 
το Δήμο Αθηναίων, προσκομίζοντας σχετικό αποδεικτικό 
ωραρίου εργασίας, για χρονικό διάστημα μιας (1) ώρας 
πριν την έναρξη της εργασίας και μόνο για την έξοδό 
τους από την περιοχή του δακτυλίου, και για χρονικό 
διάστημα δύο (2) ωρών από τη λήξη του ωραρίου τους 
για την επιστροφή τους στον τόπο κατοικίας τους. 

Τα αυτοκίνητα αυτά για την έξοδό τους από το δακτύ¬ 
λιο και την είσοδό τους σ' αυτόν θα κινούνται μόνο μέσα 
σε προκαθορισμένη ζώνη του δακτυλίου, αναλόγως του 
τόπου κατοικίας του κατόχου, χρησιμοποιώντας τη συ¬ 
ντομότερη διαδρομή από και προς την κατοικία του 
ιδιοκτήτη. 

Οι ζώνες αυτές είναι οι εξής: 

Α Ζώνη: Η περιοχή που περικλείεται από τις λεωφό¬ 
ρους και οδούς: 

Λ. Αλεξάνδρας - Ζαχάρωφ - Μεσογείων - Φειδιππίδου 
Μιχαλακοπούλου - Σπ. Μερκούρη - Ριζάρη - Βασ. Σοφίας 

- Γεωργίου Α' - Σταδίου - Αιόλου - 28ης Οκτωβρίου 
(Πατησίων) - Λ. Αλεξάνδρας. 

Β Ζώνη: Η περιοχή που περικλείεται από τις λεωφό¬ 
ρους και οδούς: 

28ης Οκτωβρίου - Αιόλου - Σταδίου - Ερμού - Πειραι¬ 
ώς - Ιερά Οδός - Λ. Κωνσταντινουπόλεως - Αχιλλέως 

- πλ. Καραϊσκάκη - Καρόλου - Μάρνη - 28ης Οκτωβρίου 
(Πατησίων). 

Γ Ζώνη: Η περιοχή που περικλείεται από τις λεωφό¬ 
ρους και οδούς: 

Ερμού - πλατεία Συντάγματος - Λ. Αμαλίας - Λ. Συγ- 
γρού - Καλλιρρόης - Παναγή Τσαλδάρη - Χαμοστέρνας 

- Πειραιώς - Ερμού. 

Δ Ζώνη: Η περιοχή που περικλείεται από τις λεωφό¬ 
ρους και οδούς: 

Βασ. Σοφίας - Ριζάρη - Σπ. Μερκούρη - Υμηττού - Η. 
Ηλιού - Α.Φραντζή - Καλλιρρόης - Συγγρού - Λ. Αμαλίας 

- Βασ. Σοφίας. 


Οι ειδικές αυτές κάρτες αναγράφουν το ονοματεπώ¬ 
νυμο του κατόχου, τη διεύθυνση κατοικίας αυτού και τον 
αριθμό κυκλοφορίας του αυτοκινήτου, φέρουν δε χρώμα 
που αντιστοιχεί στη συγκεκριμένη ζώνη κυκλοφορίας. 

κζ. Μέχρι πενήντα (50) αυτοκίνητα που χρησιμοποιεί 
η «ΑΤΤΙΚΟ ΜΕΤΡΟ Α.Ε.» για την επίβλεψη των έργων 
του «ΜΕΤΡΟ». 

Τυχόν μελλοντικές πρόσθετες ανάγκες για την κατα¬ 
σκευή του ΜΕΤΡΟ θα αντιμετωπίζονται με εφαρμογή 
της παραγρ. 4 του εβδόμου άρθρου του ν. 1955/1991. 

κη. Μέχρι εξήντα (60) Ι.Χ. αυτοκίνητα που χρησιμοποι¬ 
ούν οι Γ ενικοί Διευθυντές και οι Υπηρεσίες ΔΜΕΟ, ΔΚΕΟ, 
Δ9, ΔΚΕΣΟ της Γ.Γ.Δ.Ε. του ΥΠΕΧΩΔΕ (μέχρι πέντε (5) 
των Γ ενικών Διευθυντών, μέχρι τριάντα (30) της ΔΜΕΟ, 
μέχρι οκτώ (8) της ΔΚΕΟ, μέχρι δώδεκα (12) της ΔΚΕΣΟ 
και μέχρι πέντε (5) της Δ9). 

Καθώς και μέχρι τρία (3) της ΣΗΜΕΝΣ Α.Ε. για την κά¬ 
λυψη των επειγουσών αναγκών ρυθμίσεων κυκλοφορίας, 
φωτεινών σηματοδοτήσεων και άμεσων επεμβάσεων 
σε θέματα οδικής ασφάλειας που προκύπτουν από την 
κατασκευή του ΜΕΤΡΟ. 

κθ. Μέχρι δύο (2) αυτοκίνητα για την Εθνική Μετεω¬ 
ρολογική Υπηρεσία (ΕΜΥ). 
λ. Μέχρι δύο (2) αυτοκίνητα για το ΠΕΡΠΑ. 
λα. Μέχρι πέντε (5) αυτοκίνητα για την Επιτροπή Ολυ¬ 
μπιακών Αγώνων (ΕΟΑ). 

λβ. Μέχρι τέσσερα (4) αυτοκίνητα για την ΕΥΔΕ/ΕΣΕΑ, 
και μέχρι δέκα (10) αυτοκίνητα για το Γ ραφείο Κυκλοφο¬ 
ρίας Φωτεινής Σηματοδότησης και Τηλεματικής 2004. 

λγ. Μέχρι πέντε (5) αυτοκίνητα για το Γεωδυναμικό 
Ινστιτούτο του Εθνικού Αστεροσκοπείου Αθηνών, 
λδ. Ολα τα αυτοκίνητα υβριδικής τεχνολογίας. 

3. Τα αυτοκίνητα που αναφέρονται στις περιπτώσεις 
(η, ια, ιβ, ιγ, ιδ, ιε, ιστ, ιζ, ιη, ιθ, κ, κα, κβ, κγ, κδ, κε, κζ, κη, 
κθ, λ, λα, λβ και λγ), της προηγούμενης παραγράφου, 
επιτρέπεται να κυκλοφορούν μόνο εφ’ όσον έχουν εφο¬ 
διαστεί με τις ειδικές άδειες κυκλοφορίας στο δακτύλιο 
από τη Διεύθυνση Τροχαίας Αττικής. 

Οι άδειες κυκλοφορίας στο δακτύλιο χορηγούνται 
μετά από αίτηση των δικαιουμένων προς την παραπά¬ 
νω Υπηρεσία Τροχαίας στην οποία υποβάλλονται και 
τυχόν αιτήματα ενδιαφερομένων για χορήγηση σημει¬ 
ωμάτων πέραν των προβλεπομένων στην παρούσα, τα 
οποία ικανοποιούνται ύστερα από σχετική έγκριση του 
Υπουργείου Δημοσίας Τάξεως. 

Στις άδειες κυκλοφορίας στο δακτύλιο αναφέρεται ο 
αριθμός κυκλοφορίας του αυτοκινήτου, το ονοματεπώ¬ 
νυμο του οδηγού και του ιδιοκτήτου ή κατόχου, καθώς 
και η ημερομηνία λήξης αυτού. 

Ειδικά για τη χορήγηση αδειών κυκλοφορίας στο δα¬ 
κτύλιο της περίπτωσης (η) συνεκτιμώνται οι πραγματι¬ 
κές ανάγκες, ελάχιστη κυκλοφορία του εντύπου κ.λπ. 

Οι άδειες κυκλοφορίας στο δακτύλιο που έχουν χο¬ 
ρηγηθεί για τις παραπάνω περιπτώσεις (η, ια, ιβ, ιγ, ιδ, 
ιε, ιστ, ιζ, ιη, ιθ, κ, κα, κβ, κγ, κδ, κε, κζ, κη, κθ, λ, λα, λβ 
και λγ), από τη Διεύθυνση Τροχαίας Αττικής για το έτος 
2006-2007 εξακολουθούν να ισχύουν μέχρι 18.7.2008, 
εκτός αν υπάρξει αίτημα ανάκλησης από τον ενδιαφε¬ 
ρόμενοι ή τη Διεύθυνση Τροχαίας Αττικής. 

Η προθεσμία τυχόν υποβολής νέων αιτήσεων καθορί¬ 
ζεται μέχρι και την 30.9.2007, οι δε άδειες που θα χο¬ 
ρηγηθούν από τη Διεύθυνση Τροχαίας Αττικής, ισχύουν 
μέχρι 18.7.2008. 

4. Για την αντιμετώπιση εξαιρετικών περιπτώσεων 
επειγόντων και εκτάκτων περιστατικών η Διεύθυνση 
Τροχαίας Αττικής μπορεί να χορηγεί, κατά την κρίση 
της, προσωρινές άδειες κυκλοφορίας στο δακτύλιο, 
ολιγοήμερης διάρκειας, η οποία δεν είναι δυνατόν να 
υπερβαίνει τις πέντε (5) εργάσιμες ημέρες. 

Οι προσωρινές αυτές άδειες χορηγούνται μετά από 
αίτηση των ενδιαφερομένων προς την ανωτέρω Διεύ¬ 
θυνση Τροχαίας και αναφέρουν τον αριθμό κυκλοφο¬ 
ρίας του αυτοκινήτου τον ιδιοκτήτη και οδηγό αυτού 
καθώς και το χρονικό διάστημα ισχύος αυτών. 

5. Τα φορτηγά αυτοκίνητα μέγιστου επιτρεπόμενου βά¬ 
ρους άνω των 2,2 τόνων δεν υπόκεινται στα περιοριστικά 
μέτρα και κυκλοφορούν ελεύθερα μέσα στο δακτύλιο, με 
τους περιορισμούς του εμπορικού τριγώνου και της «ΜΠΛΕ 
ΖΩΝΗΣ», όπως αυτοί καθορίζονται με σχετικές αποφάσεις. 

6. Τα φορτηγά αυτοκίνητα ιδιωτικής χρήσης μέγιστου 
επιτρεπόμενου βάρους 2,2 τόνων και κάτω υπόκεινται 
στα περιοριστικά μέτρα της απόφασης αυτής με τις 
εξής εξαιρέσεις: 

α. Κυκλοφορούν χωρίς κανένα περιορισμό, εφ’ όσον 
μεταφέρουν τρόφιμα ή ποτά, είδη για νοσοκομεία ή 
κάνουν διανομή τύπου. 

β. Κυκλοφορούν ελεύθερα από 14.30 μέχρι 17.00, εφ’ 
όσον διανέμουν εμπορεύματα, που δεν καλύπτονται από 
την προηγούμενη περίπτωση. 

γ. Εξαιρούνται μέχρι τρία (3) αυτοκίνητα της εταιρείας 
«ΑΚ ΕΛΛΑΣ», για όσο διάστημα αυτή έχει σύμβαση συντήρη¬ 
σης με τον ΟΤΕ των τηλεφωνικών θαλάμων στην περιοχή 
ισχύος των περιοριστικών μέτρων και μέχρι δέκα (10) αυτο¬ 
κίνητα της εταιρείας «ΣΗΜΕΝΣ Α.Ε.» για όσο διάστημα αυτή 
έχει σύμβαση συντήρησης του συστήματος σηματοδότησης 
στην περιοχή ισχύος των περιοριστικών μέτρων. 

Τα παραπάνω αυτοκίνητα της περίπτωσης γ, εξαιρού¬ 
νται μόνο εφ’ όσον έχουν εφοδιαστεί με ειδικό σημεί¬ 
ωμα από την οικεία Υπηρεσία Τροχαίας που χορηγεί¬ 
ται σύμφωνα με τη διαδικασία της παραγράφου 3 της 
απόφασης αυτής. 


7. Οι παραβάτες της παρούσας, τιμωρούνται σύμφωνα 
με τις διατάξεις της παραγράφου 6 του άρθρου 52 του 
Κ.Ο.Κ. (ν. 2696/1999). 

Οι ίδιες ποινές επιβάλλονται και στους κατοίκους του 
δακτυλίου κατόχους της ειδικής κάρτας, σε περίπτωση 
κυκλοφορίας τους σε ζώνη διαφορετική από την επι¬ 
τρεπόμενη ή σε ώρες άλλες από τις προβλεπόμενες για 
τις ζώνες αυτές, από την παρούσα Απόφαση. 

8. Συστήνεται τριμελής Επιτροπή από εκπροσώπους 
των Υπουργείων Δημόσιας Τάξης, Περιβάλλοντος - Χω¬ 
ροταξίας και Δημοσίων'Εργων και Μεταφορών - Επικοι¬ 
νωνιών, που θα εξετάζει και θα εισηγείται για θέματα 
που αφορούν στα μέτρα περιορισμού κυκλοφορίας οχη¬ 
μάτων στο κέντρο της Αθήνας, καθώς και για ειδικές 
περιπτώσεις που δεν περιλαμβάνονται στις παραπάνω 
παραγράφους. 

9. Με απόφαση του Υπουργού ΠΕΧΩΔΕ και μετά από 
εισήγηση της παραπάνω Τριμελούς Επιτροπής για λό¬ 
γους κατασκευής του ΜΕΤΡΟ, είναι δυνατόν να τροπο¬ 
ποιούνται προσωρινά τα όρια του δακτυλίου περιορι¬ 
στικών μέτρων. 

10. Με απόφαση του Υπουργού ΠΕΧΩΔΕ και μετά από 
εισήγηση της Τριμελούς Επιτροπής είναι δυνατόν να 
τροποποιείται η διάρκεια εφαρμογής των περιοριστικών 
μέτρων του δακτυλίου. 

Από τις διατάξεις της Απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2007 

οι ΥΠΟΥΡΓΟΙ 

